Ладогæйы цад
Ладогæйы цад кæнæ Ладогæ () у Европæйы стырдæр æдзæхх цад. Цады фылдæр хай хауы Уæрæсейы Ленинграды облæстмæ, æндæр хай та — Карелийы Республикæмæ (уый дæр Уæрæсейы сконды).

Ладогæ æрæмбырд кæны 32 цæугæдоны дон, уымæй та рацæуы æрмæстдæр иу — Нева. Нева æфты Балты денджызмæ.

Цады фæзуат у 17,6 мин км² (æд сакъадæхтæ — 18,1 мин км²); доны бæрцуат — 908 км³; цæгатæй хуссармæ дæргъ — 219 км.

Ладогæйы цадыл арæх сты штормтæ, стыр уылæнтæ. Цыдæриддæр цæугæдойнон науæн Ладогæйыл цæуæн нæй.

Фыдыбæстæйы Стыр хæсты рæстæг Ладогæйы ихыл уыдис, блокадæгонд Ленинград бæстæимæ чи баста, иунæг ахæм фæндаг (кæс Царды фæндаг).

Уæрæсейы цæдтæ